Et bilde som inneholder tekst, Font, Grafikk, grafisk design

Automatisk generert beskrivelse

**Leseløp:** *Stargate* av Ingvild Rishøi (2021)  
**Mål:** Se forslag til mål på nettsiden.

|  |  |  |  |
| --- | --- | --- | --- |
| Hva | Hvordan | Tid | Hvorfor |
| Læreren viser lysark og leser prologen høyt | Læreren viser fram bilder på lysark. Læreren kan høre med klassen om noen har vært på Tøyen eller Grønland. Hvis en ikke ønsker å foregripe gjennom bilder, kan en lese prologen på s. 15 høyt for elevene og spørre hva de tror denne boka handler om. | 5 min | • for å skape nysgjerrighet på innholdet i boka |
| Høytlesing *Stargate* (Rishøi, 2021) | Etter anslaget får elevene hvert sitt eksemplar av romanen. Læreren leser til og med s. 41 i boka høyt mens elevene følger med i egen bok. | 22 min | • for å vise seg selv som «leselærer» og for å øve opp elevens lytteferdighet. Det er viktig å si at elevene også skal lese med i egen bok. |
| Individuell forberedelse Elevene tegner og noterer. | Elevene får forberedelsesark der de kan tegne og beskrive de fire personene de til nå har møtt i boka (forberedelsesark under aktivitet 3). De svarer også på om det er noe de lurer på, og om de kan plukke ut et sitat eller noe de likte godt. | 10 min | • fordi forberedelsesarket foregriper spørsmålene som kommer i gruppesamtalen,  så alle har noe å bidra med i gruppesamtalen |
| Instruksjon til gruppesamtaler | * Læreren deler ut samtaleramme med spørsmål til teksten som alle skal notere svar i (aktivitet 3). Læreren sier at det ikke er fasitsvar på tolkningsspørsmålene, og at alle skal få ordet i samtalen. Læreren deler elevene i grupper på fire til fem og tildeler roller til to av elevene på hver gruppe: En skal være ordstyrer og en annen fortelle hva gruppa svarte under plenumssamtalen. | 5 min | * • så alle rekker å ta stilling til spørsmålene, slik at de har mer å bidra med i gruppesamtalen   • for å lage en tydelig ramme for gruppesamtalen og bidra til at alle blir hørt |
| Repetisjon av samtaleregler | Faglæreren repeterer sosiale og faglige kriterier for gruppesamtaler som klassen har. (Hvis klassen ikke har regler, se leseløp X.) | 5 min | * • fordi formålet med reglene er at de skal skape trygghet i samtalene, som er en forutsetning for at elevene kan og vil dele svar og egne tolkninger |
| Gruppesamtaler | Elevene svarer på en blanding av åpne og lukkete spørsmål til teksten. Spørsmålene står i samtalerammen som læreren har delt ut (aktivitet 3). | 15 min | * • fordi lukkete spørsmål skal sikre at alle har fått med seg sentral handling * •fordi åpne spørsmål åpner for at elevene får utforske hverandres tolkninger |
| Læreren leder helklassesamtale  – oppsummering av gruppenes svar | Gruppenes svar på spørsmålene blir delt i klassen ved at læreren gir ordet til alle gruppene, anerkjenner og bygger på svarene deres. | 15–20 min | * • for at alle elevene skal få tilgang til enda flere ulike svar på alle spørsmålene de har jobbet med   • for å signalisere at alle gruppene har viktige bidrag |
| Lesemaraton | Læreren leser s. 42–93 høyt mens elevene leser med i egen bok. Dette kan bli delt mellom siste del av en time og første del av den neste timen. Det går også an å veksle mellom høytlesing og stillelesing. | 50 min | • for å vise seg selv som «leselærer» og for å øve opp elevens lytteferdighet |
| Individuell forberedelse til gruppesamtale | På forberedelsesark (aktivitet 5) kan elevene tegne og beskrive fire nye personer de nå har møtt i boka. De svarer også på om det er noe de lurer på, og om de kan plukke ut et sitat eller noe de likte godt. | 10 min | * • fordi forberedelsesarket foregriper spørsmålene som kommer i gruppesamtalen, så alle har noe å bidra med i gruppesamtalen |
| Instruksjon til gruppesamtaler | Læreren deler ut samtaleramme med spørsmål til teksten som alle elevene skal notere svar i (aktivitet 5). Læreren gjentar at det ikke er fasitsvar på spørsmålene. Læreren deler elevene i grupper på fire til fem og tildeler roller til tre av elevene på hver gruppe: En skal være ordstyrer, en skal sørge for at samtalen blir tatt opp, og en annen skal fortelle hva gruppa svarte, under plenumssamtalen. | 5 min | * • så alle rekker å ta stilling til spørsmålene, slik at de har mer å bidra med i gruppesamtalen * • for å lage en tydelig ramme for gruppesamtalen og bidra til at alle blir hørt. Opptak blir gjort for at elevene etterpå skal vurdere hvordan de klarte å følge de faglige og sosiale reglene. |
| Gruppesamtaler | Elevene setter seg sammen i de samme gruppene og svarer på en blanding av åpne og lukkete spørsmål til teksten. Spørsmålene står i samtalerammen som læreren har delt ut (aktivitet 5). | 15 min | * • fordi lukkete spørsmål skal sikre at alle har fått med seg sentral handling * • fordi åpne spørsmål åpner for at elevene får utforske hverandres tolkninger |
| Gruppene lytter til samtalene sine | Læreren deler klassens faglige og sosiale samtaleregler på tavla. (Hvis klassen ikke har regler, se leseløp X.) Gruppene lytter og snakker sammen om hvordan de vil vurdere samtalen ut fra disse reglene. | 20 min | * • for at hver elev kan bli mer bevisst på sin egen sosiale og faglige rolle i slike samtaler. Dette kan senere også gi et grunnlag til å gå i dialog med læreren om egen kompetanse. |
| Læreren leder helklassesamtale  – oppsummering av gruppenes svar | Spørsmålene blir oppsummert ved at læreren gir ordet til alle gruppene, anerkjenner og bygger på svarene deres.  Læreren spør også gruppenes representanter om hvordan de har vurdert samtalene sine. | 15–20 min | * • for at alle elevene skal få tilgang til svar på alle spørsmålene, også de som har vært på grupper som ikke har svart på alt * • for å signalisere at alle gruppene har viktige bidrag |
| Høytlesing | Læreren leser s. 94–120 i boka høyt mens elevene følger med i egen bok. | 24 min |  |
| Individuell forberedelse til gruppesamtale | Elevene får samtalerammen (aktivitet 7). Alle noterer svar på spørsmålene. | 5–7 min | * • så alle rekker å ta stilling til spørsmålene, slik at de har mer å bidra med i gruppesamtalen |
| Gruppesamtaler | Elevene setter seg sammen i de samme gruppene og svarer på en blanding av åpne og lukkete spørsmål til teksten. Spørsmålene står i samtalerammen som læreren har delt ut (aktivitet 7). | 15 min | * • fordi lukkete spørsmål skal sikre at alle har fått med seg sentral handling * • fordi åpne spørsmål åpner for at elevene får utforske hverandres tolkninger |
| Læreren leder helklassesamtale  – oppsummering av gruppenes svar | Spørsmålene blir oppsummert ved at læreren gir ordet til alle gruppene, anerkjenner og bygger på svarene deres. | 10 min | * • for at alle elevene skal få tilgang til svar på alle spørsmålene, også de som har vært på grupper som ikke har svart på alt * • for å signalisere at alle gruppene har viktige bidrag |
| Høytlesing | Læreren leser høyt fra s. 121 og ut boka. Det er viktig å si at elevene skal lese med i egen bok. | 20 min |  |
| Individuell forberedelse til speeddating | På forberedelsesarket (se aktivitet 9) kan elevene tegne og notere fra symbolikken i slutten av boka. | 10 min | * • fordi forberedelsesarket foregriper spørsmålene som kommer i gruppesamtalen, så alle har noe å bidra med i gruppesamtalen |
| Speeddating | Faglæreren deler ut den siste samtalerammen med spørsmål (aktivitet 9), leser de fire spørsmålene høyt og sier at elevene nå skal svare to og to i to minutter før de skifter partner.  Alle elevene setter seg overfor hverandre to og to på en rekke. De to svarer på spørsmålene i to minutter, før elevene på den ene siden av rekka reiser seg og flytter seg én stol til venstre. Deretter utveksler elevene svarene sine med én til. Dette gjentas til alle elevene har utvekslet svar med minst tre andre. | 15 min | * • fordi en speeddate utenfor klasserommet er en måte å presentere seg selv for en annen på kort tid, før en går videre til neste * • fordi dette gir elevene anledning til å utforske tolkninger med andre enn dem på gruppa |
| Avsluttende helklassesamtale  – oppsummering av svar | Spørsmålene blir oppsummert i en lærerledet samtale der de som vil, tar ordet. Hvis ingen tar ordet, spør læreren noen direkte, anerkjenner og bygger på svarene som kommer. | 15–20 min | Nå har klassen jobbet så mye med å gå fra de små samtalene til den store, så det er å forvente at en ikke trenger å ha utpekt dem som skal svare her. |